|  |  |  |  |
| --- | --- | --- | --- |
|  | 16.10.2018 | Nr. | 2.15-3/2018/573 |

 **Valsts kancelejai**

Par Ministru kabineta 2016. gada 5.aprīļa sēdes protokollēmuma (prot.Nr.16 5.§) “Noteikumu projekts “Liftu un to drošības sastāvdaļu projektēšanas, ražošanas un liftu uzstādīšanas un atbilstības novērtēšanas noteikumi”” 2. punktā dotā uzdevuma izpildi

Pamatojoties uz Ministru kabineta 2009. gada 7.aprīļa noteikumu Nr. 300 ”Ministru kabineta kārtības rullis” 244. apakšpunktu, Ekonomikas ministrija iesniedz izskatīšanai Ministru kabineta sēdē Ministru kabineta sēdes protokollēmuma projektu “Par Ministru kabineta 2016. gada 5.aprīļa sēdes protokollēmuma (prot.Nr.16 5.§) “Noteikumu projekts “Liftu un to drošības sastāvdaļu projektēšanas, ražošanas un liftu uzstādīšanas un atbilstības novērtēšanas noteikumi”” 2. punktā dotā uzdevuma izpildi”.

|  |  |  |
| --- | --- | --- |
|  1. | Iesniegšanas pamatojums | Ministru kabineta 2016. gada 5.aprīļa sēdes protokollēmuma (prot.Nr.16 5.§) “Noteikumu projekts “Liftu un to drošības sastāvdaļu projektēšanas, ražošanas un liftu uzstādīšanas un atbilstības novērtēšanas noteikumi”” 2. punktā tika dots uzdevums (turpmāk – Uzdevums) Ekonomikas ministrijai līdz 2017. gada 1. oktobrim iesniegt priekšlikumus normatīvajam regulējumam (likumprojekts) un saistošajiem grozījumiem tiesību aktos, kas ietvertu horizontālo regulējumu par vispārīgām prasībām precēm reglamentētajā jomā (preces laišana tirgū, preces piedāvāšana tirgū, preces nodošana ekspluatācijā, CE atbilstības marķējums), iesaistīto personu (komersantu) pienākumus un tirgus uzraudzības kārtību.Minētais Uzdevums tapis saistībā ar to, ka, saskaņojot Ministru kabineta noteikumu projektu “Liftu un to drošības sastāvdaļu projektēšanas, ražošanas un liftu uzstādīšanas un atbilstības novērtēšanas noteikumi” (turpmāk – Noteikumi), tika konstatēts, ka daļa no tajā ietvertā regulējuma (piemēram, atsevišķi termini) pēc būtības ir horizontāls regulējums, kas būtu attiecināms ne tikai uz liftiem, bet arī uz citām precēm un pakalpojumiem, un tādēļ šāds regulējums būtu jāparedz likumā. Saskaņošanas rezultātā tika panākta vienošanās, ka Noteikumi tiek virzīti apstiprināšanai, vienlaikus paredzot Ekonomikas ministrijai uzdevumu šāda regulējuma iestrādāšanai likumā (Tirgus uzraudzības likums) un attiecīgi tā izslēgšanai no Noteikumiem.Minētā Uzdevuma izpildes termiņš tika pagarināts līdz 2018. gada 1. oktobrim ar Ministru kabineta 2017. gada 7. novembra sēdes protokollēmumu (prot.Nr.55 6.§) turpmāk minēto iemeslu dēļ:* Bija tapis zināms, ka Eiropas Komisija līdz 2017. gada beigām plānoja publicēt jaunu Eiropas Savienības tiesību akta projektu, kurš paredzēs horizontālo regulējumu par vispārīgām prasībām precēm un to uzraudzībai, ar kuru cita starpā tiks ieviestas arī jaunas definīcijas;
* Minētais Eiropas Savienības tiesību akta projekts tiešā veidā skars normatīvo regulējumu, ko ar Uzdevumu bija paredzēts iestrādāt Tirgus uzraudzības likumā;
* Ar Uzdevumu paredzētā normatīvā regulējuma izstrādes nepieciešamība bija pamatota ar juridiskās tehnikas apsvērumiem, bet nevis normatīvā regulējuma trūkumu vispār (to šobrīd paredz Noteikumi);
* Uzdevuma izpilde pirms sagaidāmā Eiropas Savienības tiesību akta projekta publicēšanas nebija lietderīga.

Ņemot vērā visu iepriekš minēto, kā arī to, ka šobrīd vēl notiek aktīvas diskusijas Eiropas Savienības dalībvalstu ekspertu līmenī par jauno Eiropas Savienības tiesību akta projektu, kura gala redakcijas būtiski ietekmēs normatīvo regulējumu, ko ar Uzdevumu bija paredzēts iestrādāt Tirgus uzraudzības likumā, lūdzu pagarināt Ministru kabineta 2016. gada 5. aprīļa sēdes protokollēmuma (prot.Nr.16 5.§) 2. punktā dotā uzdevuma izpildes termiņu līdz 2019. gada 30. decembrim. |
| 2. | Valsts sekretāru sanāksmes datums un numurs | Nav attiecināms (Ministru kabineta 2009. gada 7. aprīļa noteikumu Nr. 300 „Ministru kabineta kārtības rullis” 73.1. apakšpunkts). |
| 3. | Informācija par saskaņojumiem | Nav attiecināms. |
| 4. | Ziņas par saskaņojumu ar Eiropas Savienības institūcijām | Nav attiecināms. |
| 5. | Politikas joma | Industrijas un pakalpojumu politika. |
| 6. | Atbildīgā amatpersona | Ekonomikas ministrijas Iekšējā tirgus departamenta Konkurences, tirdzniecības un patērētāju tiesību nodaļas juriskonsults Juris Bulāns |
| 7. | Uzaicināmās personas | Ekonomikas ministrijas Iekšējā tirgus departamenta direktore Inga Apsīte; Ekonomikas ministrijas Iekšējā tirgus departamenta Konkurences, tirdzniecības un patērētāju tiesību nodaļas vadītājs Didzis Brūklītis |
| 8. | Projekta ierobežotas pieejamības statuss | Nav noteikts ierobežotas pieejamības statuss. |
| 9. | Cita informācija | Nav attiecināms. |

Pielikumā:

Ministru kabineta sēdes protokollēmuma projekts (EMProt\_041018\_TUL) uz 1lapas.

Ministru prezidenta biedrs,

ekonomikas ministrs A. Ašeradens

|  |  |
| --- | --- |
|

|  |
| --- |
| ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU |

 |

Bulāns, 67013156
Juris.Bulans@em.gov.lv